Mandat ta' Inibizzjoni Nru: 1744/16LM QORTI ĊIVILI PRIM'AWLA ONOR. Illum 9 ta' Diċembru, 2016 Fl-Atti tal-Mandat ta' Inibizzjoni Numru 1744/16: William Ferando bħala President u Jonathan Martin bħala Segretarju Ġenerali in rappreżentanza tal-Malta Union of Bank Employees Rat ir-Rikors ippreżentat minn Mark Verhegghen Pace (minn issa 'il quddiem "ir-rikorrent") fejn għar-raġunijiet hemmhekk spjegati talab illi: "...sabiex jikkawtela d-drittijiet tiegħu, jixtieq iżomm lill-intimati Malta Union of Bank Employees u Jonathan Martin bħala Segretarju Ġenerali u in rappreżentanza tal-istess MUBE milli: 1) jipproċedu bil-laqgħa indikata fl-anness Avviż għal "Extraordinary General Meeting" fid-data u ħin imsemmija ta' nhar it-Tlieta, 29 ta' Novembru, 2016, jew f'kull data verjuri, jew milli tissejjaħ laqgħa ohra tal-istess natura u għall-istess skop, u / jew Qorti tal-Ġustizzja Paġna 1 minn 17 Mandat ta' Inibizzjoni Nru: 1744/16LM 2) jibqgħu jsiru xi negozjati mill-Malta Union of Bank Employees u/jew l-uffiċjali tagħha ma' HSBC Bank Malta p.l.c. li ma jkunux skont il-provvedimenti tal-Istatut jew ir- Regoli viġenti tal-istess Union, u / jew 3) jintnefqu xi fondi ossija flus tal-Malta Union of Bank Employees bi ksur tal- provvedimenti tal-Istatut tal-istess Union, qabel ma jiġi żgurat permezz ta' persuni xierqa, bħal avukati jew awdituri indipendenti appuntati mill-Qorti jew mill-Konfederazzjoni tat-Trade Unions f'Malta, li l-Malta Union of Bank Employees hija affiljata magħha u cioè l-Confederation of Malta Trade Unions (CMTU), illi tali laqgħa u l-proċess tal-votazzjoni fuq Mozzjoni speċifika li ġiet mitluba permezz ta' petizzjoni ffirmata u sottoskritta minn `il fuq minn mija u għoxrin (120) membru tal-Union, ikunu in konformità mal-Istatut u Regoli tal-istess Malta Union of Bank Employees, u li l- istess laqgħa u proċess tal-votazzjoni jitmexxew b'mod tali illi tiġi assigurata t-trasparenza kif ukoll proċess demokratiku.' Illi fir-Rikors tiegħu r-rikorrent jippremetti ukoll is-segwenti: "Sa Mejju tas-sena 2015, ir-rikorrent kien ic-Chairman tal-Kumitat tal-"HSBC MUBE Group Committee". Illi fil-Laqgħa Annwali tal-MUBE li seħħet f'Mejju tas-sena 2015, ir-rikorrent ġie elett u ġie kkonfermat kumitat ġdid. Il-membri tal-kumitat ġew eletti mill-membri tal-HSBC, iżda r-rikorrent u individwu ieħor imlew żewġ nominazzjonijiet vakanti għall-kategorija ta' 'non-clerical' u minflok ġew appuntati fil-kumitat mill-group committee preċedenti kif hemm stipulat fl-Istatut. Illi l-Istatut tal-MUBE jipprovdi li l-kumitat jinnomina liċ-Chairperson u s-Segretarju li jirrappreżentaw l-istituzzjoni tagħhom fil-Kunsill tal-MUBE. Illi nħolqot sitwazzjoni ta' parità bejn żewg kontestanti għall-kariga ta' Chairman u l- kumitat talab lill-Kunsill tal-MUBE sabiex isejjaħ votazzjoni fost il-membri sabiex il- kumitat ikun jista' jiġi ggwidat b'dina l-votazzjoni lil min jinnomina fil-kariga. Illi minkejja dan, il-Kunsill tal-MUBE għażel li jinjora r-rieda tal-kumitat kif ukoll x'jipprovdi l-Istatut tal-MUBE billi qabad u ddeċieda hu lil min jappunta fil-kariga ta' Chairman. Illi wara li ġara dan, u minkejja r-Regoli eżistenti tal-MUBE li jipprojbixxu li jiġu esklużi membri tal-kumitat meta jsiru laqgħat mal-management, il-President tal-MUBE William Ferando beda jeskludi xi individwi, fosthom lir-rikorrent Mark Verhegghen Pace. Qorti tal-Ġustizzja Paġna 2 minn 17 Mandat ta' Inibizzjoni Nru: 1744/16LM Illi l-istess President attenda diversi laqgħat u saħansitra għamel proposti fir-rigward tan-negozjati tal-finanzi għas-sena 2017 tal-ftehim kollettiv lill-management ta' HSBC Bank Malta p.l.c., u dan mingħajr ma kien informa lill-kumitat dwar il-kontenut tagħhom jew ġab il-qbil rikjest mill-istess kumitat. Illi minkejja r-Regoli espressi tal-Union li jgħidu mod ieħor, il-Kunsill tal-MUBE beda jinjora ilmenti magħmula mill-Kumitat jew minn membri individwali fil-kumitat dwar ksur tal-provvedimenti tal-Istatut. Illi l-Kunsill aġixxa b'mod diskriminatorju u abbużiv meta ħa d-deċizjoni li jkeċċi lir- rikorrent mill-Union għal raġunijiet li beda jikkomunika mal-membri dwar x'kien qed jiġri. Illi għalhekk saret petizzjoni billi nġabru l-firem rikjesti, sabiex jittieħed vot ta' sfiduċja fil- President William Ferando u l-kumitat preżenti bil-għan illi ssir elezzjoni oħra u jiġi elett team magħqud u b'hekk jispiċċaw id-diverġenzi li jeżistu fil-preżent. Illi l-Kunsill ħareġ ċirkolari għall-membri fejn esprima l-fiduċja fil-President William Ferando u fil-kumitat hekk kif kompost fil-preżent u għal darb'oħra kkonferma t-tkeċċija irregolari tar-rikorrent Mark Verhegghen Pace, il-kandidat li qed jikkontestah. Illi minn dan isegwi mingħajr ebda dubju illi l-Kunsill huwa ppreġudikat bil-kbir fil- konfront tar-rikorrent u dawk kollha li jappoġġjawh bħala segwaċi tiegħu, u li minħabba li l-istess Kunsill huwa responsabbli għall-proċess tas-sejħa ta' "Extraordinary General Meeting" u l-votazzjoni fuq il-Mozzjoni fil-petizzjoni, il-proċess kif tpoġġa quddiem il- membri ma jistax ikun wieħed kredibbli u demokratiku kemm-il darba ma jiġux maħturin professjonisti awtonomi u indipendenti sabiex jiżguraw li s-sejħa tal-laqgħa u l-proċess ta' votazzjoni jkunu skont l-Istatut. Illi, barra minn hekk, il-Kunsill ħareġ ċirkolari fejn stqarr illi ħa jagħmel provvedimenti speċjali għal din il-votazzjoni billi jalloka ballot boxes addizzjonali ġo postijiet oħra barra mill-post fejn ikun qed isir l-"Extraordinary General Meeting", u saħansitra biddel il- mozzjoni li ġiet preżentata bil-firem tal-membri u amalgamaha ma' petizzjoni oħra kuntrarja li rċieva mingħajr il-kunsens tal-firmatarji, li fiha 'inter alia' talab li tiġi sanata t-tkeċċija irregolari tal-konkorrent li qed jikkontestah, u ċioè ir-rikorrent Mark Verhegghen Pace, b'tali mod li dan ma jkunx jista' joħroġ bħala kandidat għal dik l-elezzjoni. Illi l-petizzjoni bil-firem imsemmija hawn fuq saret (1) għaliex William Ferando ilu sittax (16) il-sena jokkupa l-kariga ta' President tal-MUBE, (2) għaliex minħabba l-'power of incumbency' tiegħu, hemm ħafna li qegħdin jibżgħu li qegħdin jintużaw strateġiji mhux Qorti tal-Ġustizzja Paġna 3 minn 17 Mandat ta' Inibizzjoni Nru: 1744/16LM xierqa biex jiġi manipulat il-Kunsill minnu biex jinkiseb vantaġġ personali minnu. Bosta membri jridu u jħossu li wasal iż-żmien għal bidla fil-persuna li qed tmexxi. Illi peress li William Ferando ngħata tliet (3) promozzjonijiet minn HSBC Bank Malta p.l.c. kif ukoll 'ad hoc salary review' waqt li kien qed jokkupa l-kariga ta' President, William Ferando qed isibha ferm diffiċli sabiex f'għajnejn il-membri jibqa' jżomm il-kredibilità neċessarja illi huwa verament qed jaħdem fl-interessi tal-imseħbin mal-MUBE. Illi f'għajnejn ħafna mill-membri, William Ferando illum ġustament qed jitqies bħala viċin wisq tal-management tal-Bank għad-detriment tal-membri, u hemm ħafna li qegħdin jilmentaw dwar dan. Illi bħala riżultat ta' din il-bixra tal-affarijiet, il-kundizzjonijiet tal-impjieg tal-impjegati ta' HSBC Bank Malta p.l.c. ilhom jiddeterjoraw konsiderevolment għal dawn l-aħħar snin, b'paragun mal-kompetitur prinċipali taghhom fis-settur tal-banek. Illi l-Kunsill u uħud mill-membri tal-Kumitat taħt it-treġija ta' William Ferando bħala President u Chairman tal-Kunsill allegatament użaw fondi tal-MUBE bi ksur tar-regoli statutorji u saħansitra appuntaw Teżorier bi ksur tal-Istatut tal-Union fil-passat. Illi jekk l-intimati ELLUL GRAVINO u Jonathan Martin ma jiġux inibiti milli jagħmlu l-ħwejjeġ imsemmija hawn fuq, ir-rikorrent ser isofri ħsara irriversibbli u li ma tkunx tista' titħassar. Konsegwentement, huwa ċar li dan il-mandat huwa meħtieg sabiex dina l- Qorti tipproteġi lir-rikorrent milli jitlef darba għal dejjem id-drittijiet tiegħu. Għalhekk, in vista tal-urġenza għal tali rimedju, ir-rikorrent jitlob ukoll illi dan il-mandat jintlaqa' provviżorjament sabiex id-drittijiet tiegħu ma jiġux elużi. Illi l-esponent ser jiġi gravament ippreġudikat jekk l-intimati ma jiġux inibiti kif ingħad. Rat id-digriet tagħha tal-25 ta' Novembru, 2016 li bih laqgħet it-talba provviżorjament, ordnat in-notifika lill-intimati li kellhom sat-30 ta' Novembru, 2016 għar-risposta u appuntat ir-Rikors għas-smigħ għall-1 ta' Diċembru, 2016. Rat ir-Risposta ippreżentata fit-30 ta' Novembru, 2016 minn William Ferando bħala President u Jonathan Martin bħala Segretarju Ġenerali Qorti tal-Ġustizzja Paġna 4 minn 17 rappreżentanza tal-Malta Union of Bank Employees (minn issa 'il quddiem "l- Mandat ta' Inibizzjoni Nru: 1744/16LM intimati nomine") li tgħid kif ġej: 1.1 Illi r-rikorrent ma għandux interess ġuridiku li jipproċedi kif ipproċeda stante illi mhuwiex membru tal-union intimata u dan peress illi ġie espuls b'deċizjoni unanima tal-Kunsill ai termini tal-iStatut fit-18 ta' Ottubru 2016 liema deċiżjoni ma ġietx kontestata mir-rikorrent kif kellu dritt jagħmel b'referenza lil Laqgha Ġenerali Straordinarja u kwindi ma għandux dritt (u għalhekk interess ġuridiku) li jikkontesta b'xi mod l-aġir tal-istess union, li hu ta' interess biss lill-membri tal-istess union. 1.2 Illi ukoll preliminarjament u mingħajr preġudizzju it-talbiet huma tali illi jirrendu r-rikors null u bla effett stante illi ma humiex ristretti għall-iskop ta' Mandat ta' Inibizzjoni (ċioè "di non fare") iżda jmorru oltre (ċioè billi jintroduċu element "di fare") u dan meta effettivament jittantaw li jitolbu lill-Onor. Qorti tordna li jkun hemm sorveljanza tal-aġir tal-intimati tramite terzi persuni appuntati mill-istess Qorti jew il-Konfederazzjoni tat-Trade Unions Maltin (CMTU). 1.3 Illi ukoll preliminarjament u mingħajr preġudizzju it-talbiet 2) u 3) tar- rikorrent huma tant vagi u magħmulin b'mod leġġer illi ma jistgħux jintlaqgħu: kull aġir u infiq fil-kuntest imsemmi bilfors irid dejjem jitqies bħala regolari sa kemm ex post facto u wara skrutinju mill-organi ġa eżistenti fi ħdan l-union intimata jiġu misjuba mod ieħor. Donnu r-rikorrent jassumi illi għaliex hu jdaħħal f'moħħu illi xi aġir mhuwiex ser ikun skont in-normi stabbiliti, għandu xi dritt iwaqqaf tali aġir: dan it-tip ta' forma mentis ma għandux jiġi sopportat minn din l-Onor. Inoltre kif ser jintwera aktar 'l isfel, ir-rikorrent jista' għandu aġenda personali li ma għandiex tingħata sostenn minn din l-Onor. Illi wkoll preliminarjament u mingħajr preġudizzju, ir-rikorrent jittanta jagħti l- 1.4 impressjoni illi hu xi rappreżentant tal-120 ħaddiem illi jsemmi fir-rikors tiegħu (li fi kwalunkwe każ 88 minnhom biss huma membri tal-union intimata) meta ma jġib ebda prova dwar dan u fi kwalunkwe każ, dan il-grupp ta' ħaddiema, anke jekk jeżisti, ma għandux locus standi peress illi mhuwiex xi 'union' jew korp ieħor li għandu rikonoxximent fil-kamp industrijali li għaliha jagħmel referenza r-rikorrent: hemm metodi stabbiliti biex tali status jinkiseb illi r-rikorrent jinjora għal kollox u minnflok jirrikorri għal proċeduri bhal dawn. Illi wkoll preliminarjament u mingħajr preġudizzju, stante illi bħal kull korp 1.5 kostitwit ieħor, partikolarment fil-kamp tad-dritt privat, l-union intimata għandha proċeduri ta' awditjar u governanza li bihom kull kwistjoni tista' tiġi riżolta, u dejjem Qorti tal-Ġustizzja Paġna 5 minn 17 Mandat ta' Inibizzjoni Nru: 1744/16LM hemm il-fatt illi kull kwistjoni simili għandha tiġi mqajjma quddiem il-korp tal-membri dejjem skont il-proċeduri appożiti (li fil-fatt il-grupp li għalih jagħmel referenza ir- rikorrent ma kienx konformi magħhom lanqas meta talab il-Laqgħa Ġenerali Straordinarja li jirreferi għaliha) kwistjonijiet bħal dawn ma għandhomx jiġu riżolti mill-Qrati iżda internament bil-proċeduri appożiti. Illi wkoll preliminarjament u mingħajr preġudizzju, r-rikorrent ma għandux 1.6 interess materjali x'jipproteġi, kemm għaliex mhuwiex membru tal-union kif ġa ngħad kif ukoll għaliex ma jitlef u ma jiggwadanja xejn minn dak li qed jitlob li jiġi mwaqqaf milli jiġri. Illi fuq il-mertu, dejjem mingħajr preġudizzju, jingħad kif ġej. Illi dak li jasserixxi dwar l-aġir tal-intimati fil-kuntest tal-Group Committee tal- 2.2 HSBC u fil-kuntest tan-negozjati mal-HSBC mhuwiex minnu u l-Kunsill tal-Union stess dejjem mexa skont l-iStatut u dejjem kien infurmat dwar, u qabel mal-aġir tal- uffiċjali, fosthom il-President, fil-kors tax-xogħol tagħhom. 2.3 Illi fi kwalunkwe kaz, kif ġa muri, hemm organi maħsuba fl-iStatut li jiżguraw konformità li dejjem jistgħu jiġu invokati jekk ikun il-każ. Ir-rikorrent, għandu jingħad, fiż-żmien li kien membru tal-Kunsill hu stess kien au courant ta' kollox u f'numru kbir ta' okkażjonijiet qabel mal-aġir u fejn ma qabilx kellu kull opportunità li jagħmel użu mill-organi maħsuba fl-iStatut. 2.4 Illi għal dak li jirrigwarda negozjati ma' kull bank, u mhux biss l-HSBC, huma l- membri li jitlaqqgħu apposta li jkollhom l-aħħar kelma, mhux kif jipprova jagħti l- impressjoni r-rikorrent. 2.5 Illi dak li jasserixxi r-rikorrent dwar il-mozzjoni ta' sfiduċja ukoll mhuwiex minnu, peress illi kontestwalment mal-petizzjoni li jirreferi għaliha, li peress illi mhuwiex membru lanqas ma seta' jiffirmaha, saret mozzjoni ta' fiduċja mill-Kunsill wara li rċeviet petizzjoni ta' aktar minn 150 membru u peress illi ż-żewġ mozzjonijiet huma ovvjament naħat opposti tal-istess munita, ġie deċiż illi titpoġġa mozzjoni waħda li tilħaq l-għan taż-żewg talbiet, miżura prattika li ma itellef xejn lil ħadd. Illi għal dak li jasserixxi r-rikorrent illi l-mozzjoni ta' "sfiduċja" nbidlet, dan 2.6 ukoll mhux minnu, peress illi li ġara kien illi dak kollu fil-petizzjoni li jirreferi għaliha li ma kienx konformi mal-iStatut (ċioè kif għandu jitmexxa l-vot sussegwenti meta u jekk il-mozzjoni tgħaddi) tneħħa, peress illi l-iStatut jipprovdi dwar kif għandu jkun hemm votazzjoni għal uffiċjali jekk ikun il-każ u għalhekk minnflok ma ġiet mwarrba Qorti tal-Ġustizzja Paġna 6 minn 17 Mandat ta' Inibizzjoni Nru: 1744/16LM l-petizzjoni kollha bħala "ultra vires" ġie mogħti effett lill-punt kardinali, dak dwar il- fiduċja o meno tal-membri fil-President u l-Group Committee tal-HSBC. Illi għal dak li jasserixxi r-rikorrent dwar il-proċeduri għall-vot fuq il-mozzjoni, 2.7 din hi proċedura li ntużat qabel u intiża biex tagħti lok għal vot mill-aktar wiesgħa fost il-membri tal-Union. Hi prassi, per eżempju, li membri tal-Union f'Għawdex jivvotaw qabel u al menu darba qabel (fl-2007) kien hemm votazzjoni "ġenerali" li bdiet qabel il-Laqgħa Ġenerali. 2.8 Illi fi kwalunkwe każ, l-Union intimata kienet biss qed tagħti effett għal dak mitlub minn diversi membri li ma kienx konvenjenti għalihom li jattendu, u del resto l- petizzjoni li għaliha jagħmel referenza r-rikorrent stess ukoll tagħmel referenza għal votazzjoni f'ħinijiet komparabbli ma' dawk proposti mill-intimati. 2.9 Illi l-asserzjonijiet ad hominem fl-ewwel ħames paragrafi tal-aħħar paġna tar- rikors huma għal kollox barra minn lokhom u maħsubin biex ipoġġu lil min jissemma fihom f'dawl ħażin u f'dan ir-rigward qed jiġu riżervati d-drittijiet kollha spettanti lil min hu hemm msemmi. Illi fil-fatt, hu f'loku li jingħad illi r-rikorrent jista' għandu aġenda personali li 2.10 jattakka inveritieri u senzazzjonalisti, peress illi l-istess rikorrent korrentement għandu kawża personali għaddejja mal-HSBC u hu ċar illi jekk jirnexxielu - anke b'mezzi bħal dawk li għażel illi jirrikorri għalihom preżenzjalment - jieħu xi forma ta' kontroll tal-MUBE, ikollu arma potenti li jista' jagħmel użu minnha fl-interess personali tiegħu. jekk biss b'asserzjonijiet Illi b'elezzjoni għall-karigi fi ħdan l-MUBE li ser issir f'xi sitt xhur oħra, ir- 2.11 rikorrent seta' (kieku għażel li jimxi skont l-iStatut) jikkontesta, iżda l-istess rikorrent jidher li jippreferi jagħmel użu minn attakki bħal ma rrikorra għalihom biex jikseb xi vantaġġ, għajr illi dak li kellu jagħmel, ċioè jikkontesta l-espulsjoni tiegħu mill-MUBE permezz ta' talba għal Laqgħa General Straordinarja skont l-iStatut ma dehrlux li kellu jagħmlu. 2.12 Illi dan it-tgħajjir da parti tar-rikorrent fl-umli sottomissjoni tal-intimati għandu jitqies bħala abbuż mill-proċess ġudizzjarju u għandhom jittieħdu l-passi f'dan ir-rigward. 2.13 Illi għal dak li jasserixxi r-rikorrent dwar infiq u vjaġġar, għal kull buon fini jingħad illi kull infiq gie debitament verifikat bil-process ta' awditjar intern u għal dak li jirrigwarda vjaġġar, dan kien kollu fuq xogħol tal-union. Dwar l-insinwazzjonijiet dwar promozzjonijiet u r-relazzjoni mal-HSBC, dawn għandhom jiġu ttrattati "with contempt" kif igħid l-Ingliż, speċjalment meta hu ċar illi l-promozzjonijiet li ngħataw kienu dovuti minħabba "job evaluation" fuq bażi ġenerali mill-HSBC u ovvjament mhux bħala xi "quid pro quo" kif jinsinwa żlejalment ir-rikorrent. Qorti tal-Ġustizzja Paġna 7 minn 17 Mandat ta' Inibizzjoni Nru: 1744/16LM Illi fi kwalunkwe każ dawn l-allegazzjonijiet għandhom jiġu injorati għal kollox 2.14 minn din l-Onor. Qorti peress illi ma hemmx provi dwar dan (anzi, jista' jerġa' jingħad illi l-aġir tal-President William Ferando kien dejjem u jibqa' soġġett għall-iskrutinju tal- Kunsill u l-Laqgħa Ġenerali) u peress illi l-aġir tar-rikorrent, illi jużufruwixxi ruħhu minn proċeduri ġudizzjarji biex jitfa' t-tajn u jkun sensazzjonalist fil-kuntest tal- interess personali tiegħu kif indikat hawn fuq, apparti li hu kondannabbli, ma għandux jingħata konfort mill-Qorti. Konklużjoni 3.1 Illi minn dak espost hawn fuq, jidher ċar illi għad-diversi raġunijiet imsemmija, fosthom illi r-rikorrent ma għandu ebda dritt li jistħoqq illi jiġi protett, stante illi ma għandux interess ġuridiku, ma għandux locus standi, ma weriex xi kondotta jew aġir da parti tal-intimati li hi bi ksur ta' xi liġi jew mod ieħor tilledi xi dritt tar-rikorrent u fi kwalunkwe każ, kull aġir, deċiżjoni jew kondotta tal-intimati kienet u għada u tibqa' soġġetta għall-iskrutinju tal-organi interni tal-union li għandhom il-poter jibdlu jew iħassru kull deċiżjoni jew miżura. Għaldaqstant ma jistax jingħad illi prima facie (jew mod ieħor) ir-rikorrent wera li għandu r-raġunijiet meħtieġa għall-ħruġ tal-mandat mitlub u r-rikors għandu jiġi micħud definittivament u d-digriet provviżorju imħassar contrario imperio bl-ispejjeż kontra r-rikorrent. Semgħet ix-xhieda imressqa mill-kontendenti. Rat l-atti kollha tar-Rikors, inkluż il-provi dokumentali mressqin mill-partijiet. Semgħet it-trattazzjoni tal-avukati tal-partijiet waqt is-smigħ tal-1 ta' Diċembru, 2016, f'liema data l-Qorti ħalliet ir-Rikors għall-provvediment. Ikkunsidrat: Qorti tal-Ġustizzja Paġna 8 minn 17 Mandat ta' Inibizzjoni Nru: 1744/16LM Konsiderazzjonijiet legali jeddijiet. inibizzjoni: Illi skont l-Artikolu 873(1) tal-Kap.12, l-iskop ta' Mandat ta' Inibizzjoni hu dak li jżomm persuna milli tagħmel kwalunkwe ħaġa li tista' tkun ta' preġudizzju għall-persuna li qed titlob il-mandat. Illi skont l-Artikolu 873(2) tal-Kap. 12, il-Qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l- jeddijiet tar-rikorrent, u li r-rikorrent prima facie jidher li għandu dawk il- Illi jirriżultaw minn dan l-artikolu tlett presupposti għall-ħruġ ta' mandat ta' (1) ikun sejjer isir xi att li jista' jkun ta' preġudizzju ta' xi jedd tar-rikorrent: il- periklu jkun għad-dritt fiż-żmien meħtieġ biex jinkiseb pronunzjament fil- mertu, l-hekk imsejjaħ periculum in mora. (2) iż-żamma tal-imsemmi att tkun meħtieġa biex jiġi mħares dan il-jedd: tenut kont tal-fatt illi s-subinċiż (2) huwa marbut mas-subinċiż (1) tal-Artikolu 873, il- Qorti trid tqis ukoll l-element tal-grad ta' preġudizzju. Rikonoxxut il-jedd prima facie tar-rikorrenti, l-grad ta' preġudizzju rikjest bħala bażi ta' akkordar ta' ħruġ ta' mandat, hu preġudizzju "li ma jkun jista' jiġi irrimedjat". Irid jingħad ukoll jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ l-mertu, jiġi nieqes dan l-element meħ eġ għall- ħruġ tal-Mandat. Qorti tal-Ġustizzja Paġna 9 minn 17 Mandat ta' Inibizzjoni Nru: 1744/16LM Apparti minn dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qliegħ jew flus. Di fatti, skont l- insenjament mogħti fid-digriet finali fl-ismijiet Francis Tua et vs. Carmelo Tua et deċiża fit-13 ta' Mejju, 2014, per Onor. Imħallef J.R.Humphrys Naudi: "Tqis illi huwa ukoll miżmum li il-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi". (3) ikun jidher prima facie li r-rikorrent għandu dak il-jedd: il-liġi tħares il-jedd prima facie bħala rekwiżit meħtieġ għall-ħruġ tal-Mandat. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. Dwar il-prova tal-jedd prima facie, l- Qorti tal-Appell, fis-sentenza tagħha tal-14 ta' Lulju, 1988 fil-kawża Sonia Van Vuuren Cassar LXXII.II.295) irriteniet is- segwenti: jiddependix mill-element "… huwa rekwiżit oġġettiv u mhux soġġettiv, ma diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Illi jingħad ukoll illi l-fatt li tintlaqa' talba għall-ħrug tal-Mandat, ma jfissirx li l- jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż hux suxxettibbli għal suċċess fl-azzjoni fil-mertu, iżda biss jekk il-jedd pretiż jikkwalifikax bħala tali għall-finijet oġġettivi tal-liġi. Qorti tal-Ġustizzja Paġna 10 minn 17 Mandat ta' Inibizzjoni Nru: 1744/16LM Illi kull ma hu meħtieġ, u fl-istess ħin huwa biżżejjed, għall-ħruġ ta' mandat ta' inibizzjoni, li jkun hemm fumus boni iuris. Huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun, il-mandat jinħareġ favur dak li "jidher" (fi kliem l-istess liġi) mal- ewwel daqqa t'għajn li għandu raġun. Jiġifieri b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretenzjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretenzjoni jkollha probbabilità kbira li tintlaqa'. Dan hu konformi maċ-ċirkostanza li proċedura ta' din ix-xorta hija ntiża sabiex tkun sommarja, billi m'huwiex mistenni li jitressaq quddiem il-Qorti fi stadju bħal dan, kulma jmissu jitressaq quddiemha, waqt is-smigħ tal-kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' mandat ta' inibizzjoni għandu biss il-funzjoni strumentali li jikkawtela pretenzjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt Mal-imsemmija tlett elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Ara Charles Briffa Said vs. Saviour Glanville mogħti fil-25 ta' Jannar, 2005 per Cuschieri Taylor Joseph R. Humphrys Naudi : "il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni ntlaqa', ikun i sser li l-jedd huwa ippruvat. ħalma lanqas i sser li l- Qorti tal-Ġustizzja Paġna 11 minn 17 Mandat ta' Inibizzjoni Nru: 1744/16LM fa li talba għall-ħruġ ta' Mandat bħal dak ma ntlaqax ikun i sser li l-jedd pre ż ma jeżis x. It-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat." (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. 'dan il-mod, il-mandat ma jibqgħax għodda li tħares il-jedd prima facie tal-parti rikorrenti, imma ssir sarima li żżomm lil parti intimata milli tgawdi l-jeddijiet tagħha. Il-Qorti hi tal- fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal din." Ara Avukat Dr John Cuschieri Valentine vs. Direttur tal-Kuntratti, Prim Awla, 18 ta' Lulju, 2008. (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it- talba għall-ħruġ tal-Mandat. Applikati għall-proċeduri odjerni dawn il-prinċipji fil- ġurisprudenza tal-qrati tagħna: Illi sabiex jikkawtela il-pretensjonijiet ta' dritt tiegħu, ir-rikorrent qiegħed ifittex permezz tat-talba tiegħu għal ħruġ ta' Mandat ta' Inibizzjoni, illi jżomm lill- intimati nomine milli inter alia "jipproċedu bil-laqgħa indikata fl-Avviż anness għal Extraordinary General Meeting fid-data u ħin imsemmija ta' nhar it-Tlieta, 29 ta' Novembru, 2016, jew f'kull data verjuri, jew milli tissejjaħ laqgħa oħra tal-istess natura u għall-istess skop". Ir-rikorrent fir-Rikors tiegħu jgħid illi permezz tal-Mandat jixtieq iżomm lill-intimati nomine milli jipproċedu bil- Qorti tal-Ġustizzja Paġna 12 minn 17 Mandat ta' Inibizzjoni Nru: 1744/16LM laqgħa indikata fl-Avviż anness mar-Rikors, għad li mar-Rikors ma kien hemm l- ebda avviż anness. Il-Qorti qiegħda tippreżumi illi l-avviż inkwistjoni huwa dak li kien esebit waqt li kien qed jagħti x-xhieda tiegħu ir-rikorrent (Dok. jgħid kif ġej: Qorti tal-Ġustizzja Paġna 13 minn 17 Mandat ta' Inibizzjoni Nru: 1744/16LM Ir-rikorrent għalhekk kellu jipprova fuq bażi prima facie id-dritt jew pretensjoni ta' dritt li qiegħed ifittex illi jikkawtela permezz tal-ħruġ tal-mandat ta' inibizzjoni. Ċertament mhijiex il-funzjoni ta' Qorti illi tintrometti fi kwistjonijiet purament interni ta' ebda organizzazzjoni ġuridika bħal m'hija trade union sakemm ma jkunux jeżistu sitwazzjonijiet ta' leżjoni potenzjali ta' xi dritt sanċit mil-liġi. Il-Qorti hija tal-fehma li ħafna mill-kwistjonijiet imqanqla mir-rikorrent fir-Rikors tiegħu jeżorbitaw 'il barra minn din l-funzjoni tal-Qorti 'il għaliex kwistjonijiet bħal dawn għandhom ikunu ittrattati mill-organi kompetenti tal- istess organizzazzjoni li fl-aħħar mill-aħħar huma suġġetti għall-iskrutinju tal- membri imseħbin fl-istess organizzazzjoni. Illi l-mod kif tiġi regolata l-proċedura waqt laqgħa ġenerali straordinarja, il-mod kif żewġ petizzjonijiet miġbura minn membri differenti tal-MU E ġew amalgamati f'mozzjoni waħda u l-modalitajiet li bihom issir il-votazzjoni fuq tali Qorti tal-Ġustizzja Paġna 14 minn 17 Mandat ta' Inibizzjoni Nru: 1744/16LM mozzjoni, huma kollha kemm huma kwistjonijiet interni tal-Union li jaqgħu fil- mansjonijiet leġittimi tad-diriġenza tal-istess Union u suġġetti għall-iskrutinju tal-imseħbin tagħha. Tqis ukoll illi lanqas m'hija il-funzjoni ta' din il-Qorti li tidħol fi kwistjonijiet interni bħal kif għandhom isiru n-negozjati mill-Union mal-management u minn jipparteċipa fihom, fi kwistjonijiet ta' lobbying u ta' lotta interna bejn kurrenti differenti fi ħdan l-istess organizzazzjoni bħal jekk id- diriġenti attwali tal-union humiex qegħdin jużaw "il-power of incumbency" tagħhom a skapitu ta' dawk li jixtiequ jidħlu minn flokhom, jew jekk xi diriġent attwali tal-Union huwiex fil-perċezzjoni ta' uħud mill-membri tal-istess union meqjus li hu affjatat wisq mal-management ta' xi post tax-xogħol partikolari. Il-Qorti tqis li dawn huma kollha kwistjonijiet interni tal-Union li ħadd ħlief l- organi kompetenti tal-Union u l-membri mseħbin fl-organizzazzjoni m'għandu jidħol fihom. Tqis ukoll illi l-addebitu tar-rikorrent illi qegħdin "jintnefqu xi fondi ossija flus tal-Malta Union of Bank Employees bi ksur tal-provvedimenti tal-Istatut tal- istess Union" ma ġiex ippruvat imqar fuq livell prima facie. Tgħaddi biex tqis fl-aħħarnett dik il-parti tal-imsemmija mozzjoni li tittratta direttament dwar it-tkeċċija tar-rikorrent mill-MUBE fejn il-membri tal-istess Tqis illi din il-parti speċifika tal-mozzjoni għandha l-iskop li tagħlaq darba għal dejjem il-kapitolu dwar it-tkeċċija mill-MUBE tar-rikorrent u ta' Mr. Claude Wait Calenti billi titlob il-konferma ta' din it-tkeċċija mill-Extraordinary General Meeting tal-membri tal-MUBE. Qorti tal-Ġustizzja Paġna 15 minn 17 Mandat ta' Inibizzjoni Nru: 1744/16LM Tqis fuq bażi prima facie illi din il-parti tal-mozzjoni tista' tkun leżiva tad- drittijiet legali tar-rikorrent mhux biss għax l-imsemmija mozzjoni torbot il- kwistjoni tat-tkeċċija tar-rikorrent mill-MUBE mal-kwistjoni tal-fiduċja jew in- nuqqas ta' fiduċja fil-President tal-Union William Ferando u fil-membri attwali tal-HSBC Group Committee tal-MUBE u b'hekk tikkonfondi u tħallat kwistjoni ma' oħra, imma fuq kollox għax ir-rikorrent ma ngħatax avviż xieraq bil-miktub mill-Kunsill tal-MUBE li jiddikjara r-raġunijiet allegati għal dik it-tneħħija u jagħti opportunità raġonevoli lir-rikorrent biex jiddefendi lilu nnifisu u jirribatti l-allegazzjonijiet kontrih. (Ara ukoll l-Artikoli 7 u 8 tat-Tieni Skeda tal-Kodiċi Ċivili fuq Organizzazzjonijiet Ġuridiċi). imsemmija fix-xhieda tas-Segretarju-Ġenerali tal-MUBE Jonathan Montesin mibgħuta lir-rikorrent fis-17 ta' Ottubru, 2016 mingħajr delivery report u li ma ġietx segwita permezz ta' ittra reġistrata, ma kienetx tagħti avviż xieraq bil-miktub lir-rikorrent fejn kellhom ikunu dikjarati r- raġunijiet allegati għat-tneħħija tiegħu u li kellu jagħtih opportunità raġonevoli biex jiddefendi lilu nnifsu u jirribatti l-allegazzjonijiet kontrih. Tqis għalhekk illi dik il-parti tal-mozzjoni li tirreferi direttament għat-tneħħija tar-rikorrent mill-Union intimata tista' twassal biex ir-rikorrent preġudizzju irrimedjabbli. ħal da n ir-ra unijiet il-Qorti qiegħda ddeċiedi billi: Tilqa' it-talba għall-ħru tal-Mandat limitatament għar-rig ard ta' dik il-parti tal-mozzjoni (Dok. MM9) kif imressqa għall-konsiderazzjoni tal-Extraordinary Qorti tal-Ġustizzja Paġna 16 minn 17 Mandat ta' Inibizzjoni Nru: 1744/16LM General Meeting tal-MUBE li tagħmel riferiment direttament għat-tneħħija tar-rikorrent mill-Union intimata; u Tħassar contrario imperio d-digriet tagħha tal-25 ta' Novembru, 2016, safejn kienet laqgħet provviżorjament it-talba tar-rikorrent fl-intier tagħha. Bl-ispejjeż ta' dan il-Mandat jitħallsu terz mir-rikorrent u że terzi mill- Mogħti kameralment illum l-Ġimgħa, 9 ta' Diċembru, 2016. Qorti tal-Ġustizzja Paġna 17 minn 17